Zayn Malik rammet av sceneskrekk - måtte avlyse
Det er NME som skriver hvordan den tidligere One Direction -stjernen hadde gledet seg til å komme hjem for å spille for sine fans og venner, men at angsten tok jerngrep på unggutten på grunn av konsertens størrelse. På sine sosiale medier-profiler skriver Malik rett ut at han har gjennomlevd sitt hittil største angstanfall i karrieren, ikke minst på grunn av størrelsen på konserten. «Uheldigvis har angsten som har hjemsøkt meg de siste månedene rundt det å opptre live overmannet meg», skriver Malik i sin beklagelse til fansen. https://www.instagram.com/p/BGhxCx4pqS- Det tidligere One Direction-medlemmet skulle egentlig opptre under radiostasjonen Capital FM's Summertime Ball på Wembley Stadion lørdag kveld ved siden av stjerner som Tinie Tempah, Ariana Grande, Clean Bandit, Years & Years, Nick Jonas og Will.i.am. HUSKER DU?: Zayn Malik hopper av One Direction-turné på grunn av stress Hans kollega Ellie Goulding er en av mange som kan kjenne igjen angsten og sceneskrekken som Zayn Malik sliter med for tiden. Anxiety is real... I know the feeling https://t.co/Tt18LZJWsU Zayn Malik forlot hyperpopulære One Direction i februar i fjor etter fire album på like mange år. Det viste seg å være et smart trekk, ettersom Maliks solodebut gikk rett til topps på den amerikanske hitlisten - som første britiske soloartisten noensinne. Sist gang en britisk soloartist toppet Billboard-listen i USA var George Michael i 1988, men han brukte flere uker på å nå toppen.
Lørdag kveld skulle Zayn Malik (23) endelig holde konsert i hjemlandet England igjen. Men nervene spilte han et puss og Malik måtte avlyse.